**Judith L. Estrin**, nada en 1954 ou 1955, é unha pioneira de Internet, enxeñeira, empresaria e escritora. Foi acreditada como unha das persoas clave no desenvolvemento de Internet cando traballaba no proxecto TCP inicial en Stanford. Actualmente é a CEO de JLabs, unha empresa privada centrada en impulsar a innovación en empresas, gobernos e organizacións sen ánimo de lucro. Estrin é unha emprendedora que cofundou oito empresas tecnolóxicas. Foi directora de tecnoloxía de Cisco Systems desde 1998 ata 2000.

Traxectoria
-----------

Estrin creceu nun ámbito científico, tecnolóxico e de enxeñería, o que lle permitiu acceder a desenvolver con comodidade os seus coñecementos dende pequena, tendo dous modelos a seguir na súa nai e no seu pai. É a irmá media de tres irmás que tamén son persoas exitosas nas súas respectivas carreiras. Dende pequena centrou a súa vida na aprendizaxe e na investigación sobre como achegar as novas tecnoloxías á xente. A Estrin tamén lle apaixonaba o baile popular dende que entrou no instituto.

A familia de Estrin inclúe á súa irmá Deborah Estrin, profesora de Informática, e os seus pais, Thelma Estrin e Gerald Estrin, que eran científicos informáticos da Universidade de California, Os Ánxeles, e doutorados en enxeñaría eléctrica. Judy Estrin recibiu un título de licenciada en matemáticas e informática pola Universidade de California, Os Ánxeles e un máster en enxeñaría eléctrica pola Universidade de Stanford en 1977.

Mentres estaba en Stanford, Estrin traballou cun grupo de investigación pioneiro en informática, ás veces chamado informalmente o "Pai de Internet". Nese equipo desenvolveu a especificación TCP/IP que forma a tecnoloxía subxacente de Internet, dedicándose ás probas iniciais de TCP. Tamén investigou a tecnoloxía Ethernet, unha tecnoloxía que se desenvolveu en paralelo ao seu desenvolvemento sobre TCP/IP e que permitía interconectar ordenadores no ámbito local.

Carreira
--------

Despois de Stanford, e de entrevistas con grandes xigantes como HP, Intel e Xerox, traballou na súa primeira startup, Zilog Corporation (unha empresa de semicondutores que se separara e competiu con Intel), onde axudou a deseñar microprocesadores  Z8 e Z8000 primeiro, e máis tarde liderou o equipo que desenvolveu un dos primeiros sistemas comerciais de rede de área local  chamado Z-net. Os intereses polos que decidiu traballar en Zilog foron intelectuais e formativos. 

Aberta a aproveitar novas oportunidades, en 1981, Estrin cofundou Bridge Communications co seu ex marido, unha empresa de enrutadores de rede, pontes e servidores de comunicacións que saíu a bolsa en 1985 e fusionouse con 3Com en 1987. 

En 1995 (6 meses despois de deixar NCD), cofundou Precept Software, Inc. unha empresa de desenvolvemento de software de redes, e foi presidente e CEO ata a súa adquisición por parte de Cisco Systems en 1998, cando se converteu no seu CTO e Vicepresidente sénior de Cisco Systems ata 2000.

En 2000, Estrin cofundou Packet Design, LLC, unha empresa de tecnoloxía de rede, co seu marido Bill Carrico. Baixo Packet Design, o seu traballo centrouse na tecnoloxía de rede avanzada. Foi CEO de Packet Design, LLC ata que foi disolta, distribuíndo os seus activos aos investimentos a finais de 2007. Despois de traballar e dirixir en Packet Design, creou JLabs-Judy's Lab, que ela define como un vehículo para as moitas cousas que fai, con foco principal na innovación e o liderado.

Premios
-------

Estrin foi nomeada tres veces na lista das 50 mulleres máis poderosas dos negocios estadounidenses da revista <i id="mwcQ">Fortune</i> .

* 2010 @– Premio GIL (Growth, Innovation & Leadership), Frost & Sullivan
* 2002 @– Salón da Fama, Women in Technology International
* 1998 @– 50 mulleres máis poderosas dos negocios estadounidenses, revista Fortune
* 1987 @– Premio EY Emprendedor do Ano, Rexión Norte de California

Notas
-----

1. ↑  "Interview with Richard A. Karp". *wiwiw.org*. Arquivado dende o orixinal o 16 de marzo de 2012. Consultado o 4 de marzo de 2014.
2. ↑  "Yes, there’s sexism in science". *thehindu.com*. 24 de junio de 2015. Consultado o 24 de junio de 2015.
3. ↑  "Forbes Profile". *forbes.com*. Arquivado dende o orixinal o 04 de marzo de 2014. Consultado o 4 de marzo de 2014.
4. ↑  *Female Innovators at Work - Women on Top of Tech | Danielle Newnham | Apress* (en inglés). Arquivado dende o orixinal o 19 de enero de 2018. Consultado o 20 de enero de 2018.
5. ↑  "Judy Estrin Crunchbase Profile". *crunchbase.com*. Consultado o 4 de marzo de 2014.
6. ↑  "Oral History Panel on the Development and Promotion of the Zilog Z8000 Microprocessor" (PDF). Arquivado dende o orixinal (PDF) o 19 de junio de 2012. Consultado o 4 de marzo de 2014.
7. ↑  "Mike Throm's memories of Zilog". Arquivado dende o orixinal o 30 de septiembre de 2009. Consultado o 4 de marzo de 2014.
8. ↑  "Z-NET a microprocessor based local network by Judy Estrin". 1980. Consultado o 4 de marzo de 2014.
9. ↑  "Cisco Systems Appoints Judith Estrin as Chief Technology Officer,Cisco Systems press release, March 11, 1998". Arquivado dende o orixinal o 15 de mayo de 2006. Consultado o 4 de marzo de 2014.
10. ↑  "Cisco Systems press release, April 3, 2000". Arquivado dende o orixinal o 29 de noviembre de 2001. Consultado o 4 de marzo de 2014.
11. ↑  "Silicon Valley Pioneer Judy Estrin to Receive 2010 GIL (Growth, Innovation and Leadership) Award from Frost & Sullivan". 8 de julio de 2010. Consultado o 4 de marzo de 2014.
12. ↑  "Ranking The 50 Most Powerful Women FORTUNE'S FIRST ANNUAL LOOK AT THE WOMEN WHO MOST INFLUENCE CORPORATE AMERICA". 12 de octubre de 1998. Arquivado dende o orixinal o 22 de outubro de 2014. Consultado o 4 de marzo de 2014. Judith Estrin, 43

|  |  |
| --- | --- |
| Control de autoridades | 
* Wd: Q7532
* WorldCat
* VIAF: 121315410
* DBLP: 9781
* NKC: vse2010578951
* NNDB: 000161444

 |